Document ID: 32010R0599

РЕГЛАМЕНТ (ЕС) № 599/2010 НА КОМИСИЯТА
от 8 юли 2010 година
за изменение на Регламент (ЕО) № 1077/2008 за определяне на подробни правила за прилагане на Регламент (ЕО) № 1966/2006 на Съвета относно електронното записване и отчитане на риболовни дейности и относно средствата за дистанционно наблюдение и за отмяна на Регламент (ЕО) № 1566/2007
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1966/2006 на Съвета относно електронното записване и отчитане на риболовни дейности и относно средствата за дистанционно наблюдение (1), и по-специално член 5 от него,
като има предвид, че:
(1)
В Регламент (ЕО) № 1966/2006 на Съвета се предвижда приемането на подробни правила за определяне на форматите, които компетентните национални органи следва да използват за обмен на информация за целите на контрола и инспекциите.
(2)
Прилагането на формата, определен в приложението към настоящия текст на Регламент (ЕО) № 1077/2008 на Комисията от 3 ноември 2008 година за определяне на подробни правила за прилагане на Регламент (ЕО) № 1966/2006 на Съвета относно електронното записване и отчитане на риболовни дейности и относно средствата за дистанционно наблюдение и за отмяна на Регламент (ЕО) № 1566/2007 (2), както и последните развития в държавите-членки показаха, че настоящият формат следва да бъде допълнително подобрен с цел да се гарантира взаимно съвместим обмен на данни съгласно договорения формат XML. Следователно е необходимо приложението да се замени с ново приложение.
(3)
Предвидената в настоящия регламент мярка е в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент (ЕО) № 1077/2008
Регламент (ЕО) № 1077/2008 се изменя, както следва:
Приложението се заменя с текста в приложението към настоящия регламент.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2010 година.

Labels: 12
6